Notum sit omnibus tam presentibus quam futuris quod ego Hugo, dux Burgundię, dedi Deo et Beatę Marię de Maceriis, et fratribus ibidem Deo servientibus, singulis annis quatuor modios vini in celario meo de Pomarco, pro anniversario domini Gerardi de Reon, annuatim faciendo, et pro remedio animę meę et antecessorum meorum. Et ut hoc firmum in ęternum teneatur, volui proprio sigillo confirmari. In hujus rei testimonium sunt: Guido, abbas Cistercii; Willermus tunc abbas Luuncelli, Petrus, abbas Firmitatis; magister Hugo, notarius meus. Acta sunt hec apud Argilleyum, anno ab incarnatione Domini M°C°LXXX°VII°.